sagorsarker/bangla-wikipedia huggingface dataset:
পয়ালগাছা ইউনিয়ন

পয়ালগাছা বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
পয়ালগাছা ইউনিয়নের আয়তন প্রায় ১৫.৯ বর্গ কি.মি.।
অত্র ইউনিয়নের মোট জনসংখ্যা প্রায় ২৮,৬৯০ জন।
পয়ালগাছা ইউনিয়ন পূর্বে পয়ালগাছা উত্তর ইউনিয়ন নামে পরিচিত ছিল।
বরুড়া উপজেলার দক্ষিণাংশে পয়ালগাছা ইউনিয়নের অবস্থান। এ ইউনিয়নের উত্তরে আদ্রা ইউনিয়ন ও ভাউকসার ইউনিয়ন, পূর্বে গালিমপুর ইউনিয়ন, দক্ষিণ-পূর্বে লাকসাম উপজেলার মুদাফফরগঞ্জ ইউনিয়ন, দক্ষিণে লক্ষ্মীপুর ইউনিয়ন এবং পশ্চিমে চাঁদপুর জেলার কচুয়া উপজেলার আশরাফপুর ইউনিয়ন অবস্থিত।
পয়ালগাছা ইউনিয়ন বরুড়া উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, যা ইউনিয়নে যথাক্রমে গন্ডামারা, জানরা, হোসেনপুর, পদুয়া, পেড্ডা, পাড়া বাগমারা, মানিকসার গ্রামের উপর দিয়ে প্রবাহিত হয়েছে।
মীজানূর রহমান শেলী

মীজানূর রহমান শেলী (১৯৪৩–২০১৯) বাংলাদেশ সরকারের সাবেক মন্ত্রী, রাজনীতি বিশ্লেষক, রাষ্ট্রবিজ্ঞানী ও শিক্ষাবিদ ছিলেন।
মীজানূর ১৯৪৩ সালের ২ জানুয়ারি মুন্সীগঞ্জ জেলার কুসুমপুর গ্রামে জন্মগ্রহণ করেন।তাঁর পিতা ও মাতা যথাক্রমে মাহফুজর রহমান ও রিজিয়া রহমান ।। ঢাকা বিশ্ববিদ্যালয় থেকে লেখাপড়া শেষ করে ১৯৬৪ সালে ঢাকা বিশ্ববিদ্যালয়ের রাষ্ট্রবিজ্ঞান বিভাগে শিক্ষক পদে যোগদান করেন। শিক্ষকতা ছেড়ে ১৯৬৭ সালে সরকারি চাকরিতে যোগদান করেন তিনি। চাকরিতে থাকা অবস্থায় লন্ডন বিশ্ববিদ্যালয় থেকে আন্তর্জাতিক রাজনীতির ওপর ডক্টরেট ডিগ্রি লাভ করেন। ১৯৮০ সালে সমাজকল্যাণ অধিদপ্তর পরিচালক থাকা অবস্থায় সরকারি চাকরি থেকে ইস্তফা দেন তিনি। ১৯৯০ সালে তিনি বাংলাদেশ সরকারের তথ্য এবং পানিসম্পদ মন্ত্রণালয়ের মন্ত্রী হিসেবে দায়িত্ব পালন করেছিলেন।
তিনি বেসরকারি গবেষণা ও প্রশিক্ষণ প্রতিষ্ঠান সেন্টার ফর ডেভেলপমেন্ট রিসার্চ বাংলাদেশের প্রতিষ্ঠাতা সভাপতি এবং এশিয়ান অ্যাফেয়ার্সের সম্পাদক ছিলেন। এছাড়া প্রিমিয়ার লিজিং অ্যান্ড ফাইনান্সের চেয়ারম্যান হিসেবেও দায়িত্ব পালন করেছিলেন। সাপ্তাহিক "সচিত্র স্বদেশ" এর উপদেষ্টা সম্পাদক এবং ইংরেজি দৈনিক "বাংলাদেশ টাইমস" ট্রাস্টের চেয়ারম্যান হিসেবে দায়িত্ব পালন করা ছাড়াও বিভিন্ন পত্রিকা ও সাময়িকীতে নিয়মিত লিখতেন তিনি। তিনি সমাজবিজ্ঞান ও রাজনীতি বিষয়ক বই ছাড়াও কবিতা, উপন্যাস ও ভ্রমণ কাহিনী লিখেছেন। ২০০৮ সালে বাংলা একাডেমির নিকট থেকে সম্মানসূচক ফেলোশিপ লাভ করেছিলেন তিনি।
মীজানূর রহমান শেলী ১৯৬৩ সালে ঢাকা বিশ্ববিদ্যালয়ে রাষ্ট্রবিজ্ঞান বিভাগে অধ্যাপনার পাশাপাশি বাংলা সাহিত্য সংস্কৃতি পত্র দ্বি- মাসিক 'মৌসুম' পত্রিকার সম্পাদক হিসেবে প্রাথমিকভাবে নিজেকে সৃজনশীল সাহিত্যিক হিসেবে ব্যপ্ত রেখেছিলেন । এ সময়য়েই ইংরেজি মাসিক 'দি কনসেপ্ট অব পাকিস্তান' পত্রিকাও তিনি সম্পাদনা করেছিলেন। তাঁর গ্রন্থাকারে প্রকাশিত প্রথম উপন্যাস ' পাতালে শর্বরী' ১৯৬৫ সালে প্রকাশিত হয়েছিল কনসেপ্ট পাবলিকেশানস থেকে আর প্রচ্ছদ এঁকেছিলেন দেবদাস চক্রবর্তী। এছাড়া তাঁর সাহিত্য কর্ম হিসেবে উপন্যাস 'ফেরারি প্রহর' (১৯৭২) 'সারা সকাল' (১৯৮৮) 'অলীক আত্মীয়' (১৯৯০) এবং কাব্য গ্রন্থ 'তাঁর খোঁজে' (১৯৮৮) ও 'মুখর অরণ্য' (১৯৮৮) সবিশেষ উল্লেখযোগ্য । 
মীজানূর ব্যক্তিগত জীবনে সুফিয়া রহমানের সাথে বিবাহবন্ধনে আবদ্ধ হন। ২০১৬ সালে তার সহধর্মিণী পরলোকগমন করেন। তাদের দুই সন্তানের নাম আরিফ ইবনে মিজান ও তাহমিদ ইবনে মিজান।
মীজানূর ২০১৯ সালের ১২ আগস্ট ঢাকার বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে চিকিসাধীন অবস্থায় মৃত্যুবরণ করেন। মৃত্যুকালে তার বয়স হয়েছিল ৭৬ বছর।
শ্যামপুর ইউনিয়ন, মেলান্দহ

শ্যামপুর ইউনিয়ন বাংলাদেশের ময়মনসিংহ বিভাগের জামালপুর জেলার মেলান্দহ উপজেলার একটি ইউনিয়ন।
এই ইউনিয়নটির উত্তরে কুলিয়া ইউনিয়ন ও দুরমুট ইউনিয়ন। দক্ষিণে নয়ানগর ইউনিয়ন ও চরবানিপাকুরিয়া ইউনিয়ন, পশ্চিমে আদ্রা ইউনিয়ন ও মেলান্দহ পৌরসভা এবং পূর্বে শেরপুর জেলা।
পূর্বে এই ইউনিয়নটি ১২ নং চরগোয়ালিনী ইউনিয়ন ছিল আলাদা ইউনিয়ন হিসেবে বিভক্তকরে নতুন নামকরণ করা হয় শ্যামপুর ইউনিয়ন।
গ্রামের সংখ্যা ১৩ টি ও মৌজার সংখ্যা ২টি।
আয়তন – ৯ (বর্গ কিঃ মিঃ)। লোকসংখ্যা – ১৩০০৫ জন (প্রায়) (২০০১ সালের আদম শুমারি অনুযায়ী)।
শিক্ষার হার: ৮০%
শিক্ষা প্রতিষ্ঠান: ২০ টি
বর্তমান চেয়ারম্যান- মোঃ সিরাতুজ্জামান সুরুজ মিলিটারী
বাঙ্গুরা গ্যাসক্ষেত্র

বাঙ্গুরা গ্যাসক্ষেত্র বাংলাদেশের কুমিল্লায় অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান।
বাঙ্গুরা গ্যাসক্ষেত্রের অবস্থান চট্টগ্রাম বিভাগের কুমিল্লা জেলার মুরাদনগর উপজেলায়। এটি শ্রীকাইল গ্যাসক্ষেত্র থেকে ৭ কিমি দূরে ও একই অভিন্ন ভূ-কাঠামোতে অবস্থিত এবং এই দুটি ক্ষেত্র ১৪০ বর্গকিলোমিটার এলাকা জুড়ে বিস্তৃত।
বাঙ্গুরা গ্যাসক্ষেত্র বাংলাদেশের কুমিল্লায় অবস্থিত একটি প্রাকৃতিক গ্যাসক্ষেত্র এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স) দ্বারা ২০০৫ সালে আবিষ্কার হয়
সিয়েরা লিওন জাতীয় ক্রিকেট দল

সিয়েরা লিওন জাতীয় ক্রিকেট দল হচ্ছে আন্তর্জাতিক ক্রিকেটে সিয়েরা লিওনের প্রতিনিধিত্বকারী একটি ক্রিকেট দল। সিয়েরা লিওন ক্রিকেট অ্যাসোসিয়েশনের তত্ত্বাবধানে দলটি আইসিসির অনুমোদিত সদস্য পদ পায় ২০০২ সালে। এবং সহযোগী সদস্য পদ লাভ করে ২০১৭ সালে। ২০০৪ সালে আফ্রিকান অ্যাফিলেটস চ্যাম্পিয়নশীপ প্রতিযোগিতার মধ্যদিয়ে দলটি আন্তর্জাতিক ক্রিকেটে অভিষেক করে, এবং উক্ত প্রতিযোগিতায় ৮ দলের মধ্যে সিয়েরা লিওন সর্বশেষ স্থানে অবস্থান করে। একই রকম প্রতিযোগিতায় তারা ফিরে আসে আবার ২০০৬ সালে, বিশ্ব ক্রিকেট লীগের আফ্রিকা অঞ্চলের তৃতীয় বিভাগের প্রতিযোগিতায়। যেখানে তাদের বড় ধরনের উন্নতি লক্ষ্য করা যায়, এ সময় তারা মোজাম্বিকের কাছে হেরে রানার-আপ হয় এবং অল্পের জন্য দ্বিতীয় বিভাগে উন্নতির সুযোগ হারায়।
২০১৮-এর এপ্রিলে, আইসিসি সিদ্ধান্ত নেয় যে, সকল সদস্য দেশের জন্য টুয়েন্টি২০ আন্তর্জাতিক (টি২০আই) মর্যাদা প্রদান করবে। অতপর ১ জানুয়ারি ২০১৯ এর পর থেকে ভানুয়াটু ও আইসিসি সদস্যদের মধ্যে অনুষ্ঠিত সকল টুয়েন্টি২০ খেলা পূর্ণ টি২০আই এর মর্যাদা পাবে।
চান্দিনা থানা

চান্দিনা থানা বাংলাদেশের কুমিল্লা জেলার অন্তর্গত চান্দিনা উপজেলার একটি থানা।
১৮৭৬ সালে চান্দিনা থানা প্রতিষ্ঠিত হয়।
চান্দিনা উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম চান্দিনা থানার আওতাধীন।
চান্দিনা পৌরসভা

চান্দিনা পৌরসভা বাংলাদেশের কুমিল্লা জেলার অন্তর্গত একটি পৌরসভা।
চান্দিনা পৌরসভার আয়তন ১৪.২০ বর্গ কিলোমিটার।
২০১১ সালের আদমশুমারি অনুযায়ী চান্দিনা পৌরসভার জনসংখ্যা ৪৬,৮২৩ জন।
চান্দিনা উপজেলার পূর্বাংশে চান্দিনা পৌরসভার অবস্থান। এ পৌরসভার পশ্চিমে কেরণখাল ইউনিয়ন, দক্ষিণ-পশ্চিমে বাড়েরা ইউনিয়ন, দক্ষিণে এতবারপুর ইউনিয়ন ও বরকইট ইউনিয়ন, পূর্বে বুড়িচং উপজেলার মোকাম ইউনিয়ন এবং উত্তরে দেবিদ্বার উপজেলার বরকামতা ইউনিয়ন ও সুলতানপুর ইউনিয়ন অবস্থিত।
চান্দিনা পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ। এটি একটি "গ" শ্রেণীর পৌরসভা।
ওয়ার্ডভিত্তিক চান্দিনা পৌরসভার এলাকাসমূহ হল:
১৯৯৭ সালে চান্দিনা পৌরসভা প্রতিষ্ঠা লাভ করে।
২০১১ সালের আদমশুমারি অনুযায়ী চান্দিনা পৌরসভার স্বাক্ষরতার হার ৫৯.৩%। এ পৌরসভায় ২টি কলেজ, ৬টি মাধ্যমিক বিদ্যালয় এবং ১৩টি প্রাথমিক বিদ্যালয় রয়েছে।
কলেজ
মাধ্যমিক বিদ্যালয়
পৌরসভার সাথে চান্দিনার প্রধান সড়কসমূহের সংযোগ রয়েছে। তাই হারং, মহারং, চান্দিয়ারা, বিশ্বাস, ছায়কোট সহ পুরো চান্দিনা হতে বাস, রিক্সা, অটো রিক্সা, সিএনজি, মোটরসাইকেলসহ যেকোনভাবে যোগাযোগ করা যায় সহজেই।
এই পৌরসভার উল্লেখযোগ্য খালের মধ্যে রয়েছে কার্জন খাল, যা পৌরসভার যথাক্রমে বেলাশ্বর, কচুয়ার পাড় ও দক্ষিণ হারং এলাকার পাশ দিয়ে প্রবাহিত হয়েছে।
বর্তমান পরিষদ
সুহিলপুর ইউনিয়ন, চান্দিনা

সুহিলপুর বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
সুহিলপুর ইউনিয়ন পূর্বে সুহিলপুর পশ্চিম ইউনিয়ন নামে পরিচিত ছিল।
চান্দিনা উপজেলার উত্তর-পশ্চিমাংশে সুহিলপুর ইউনিয়নের অবস্থান। এ ইউনিয়নের দক্ষিণ-পূর্বে গল্লাই ইউনিয়ন, পূর্বে বাতাঘাসী ইউনিয়ন, উত্তরে দাউদকান্দি উপজেলার ইলিয়টগঞ্জ দক্ষিণ ইউনিয়ন, পশ্চিমে দাউদকান্দি উপজেলার মালিগাঁও ইউনিয়ন এবং দক্ষিণ-পশ্চিমে ও দক্ষিণে চাঁদপুর জেলার কচুয়া উপজেলার সাচার ইউনিয়ন অবস্থিত।
সুহিলপুর ইউনিয়ন চান্দিনা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।
বাতাঘাসী ইউনিয়ন

বাতাঘাসী বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
বাতাঘাসী ইউনিয়ন পূর্বে সুহিলপুর পূর্ব ইউনিয়ন নামে পরিচিত ছিল।
নাজিরপুর
চান্দিনা উপজেলার উত্তর-পশ্চিমাংশে বাতাঘাসী ইউনিয়নের অবস্থান। এ ইউনিয়নের পশ্চিমে সুহিলপুর ইউনিয়ন, দক্ষিণে গল্লাই ইউনিয়ন, পূর্বে মহিচাইল ইউনিয়ন ও মাধাইয়া ইউনিয়ন, উত্তর-পূর্বে দেবিদ্বার উপজেলার ভানী ইউনিয়ন, উত্তরে মুরাদনগর উপজেলার বাবুটিপাড়া ইউনিয়ন এবং উত্তর-পশ্চিমে দাউদকান্দি উপজেলার ইলিয়টগঞ্জ দক্ষিণ ইউনিয়ন অবস্থিত।
বাতাঘাসী ইউনিয়ন চান্দিনা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।
নাজিরপুর বাতাঘাসি ইউনিয়নের সবচেয়ে উন্নত গ্রাম। নাজিরপুর এ রয়েছে বাতাঘাসির অন্যতম গুরুত্বপূর্ণ শিক্ষা প্রতিষ্ঠান নাজিরপুর মদিনাতুল উলুম মাদ্রাসা ও এতিমখানা। নাজিরপুর গ্রামটিতে রয়েছে নয়ানাভিরাম দৃশ্য যেখানে রয়েছে সুন্দর সুন্দর রাস্তা ও ফসলের মাঠ। গ্রামটির আবাসিক এলাকার মানুষের বাসস্থান দ্রুত দালান পাকা ব্লিডিং হচ্ছে । এ গ্রামটির বহু বহু কর্মক্ষম পুরুষ প্রবাসী যারা প্রতি মাসে প্রচুর পরিমাণে রেমিট্যান্স পাঠায়। যা দেশের অর্থনীতি তে অবদান রাখে।
হাশিমপুর বাইতুল নূর মাদরাসা ও এতিমখানা 
নাজিরপুর মদিনাতুল উলুম মাদ্রাসা ও এতিমখানা। 
খাল
শফিক, দূর্নীতিবাজ বিএনপির(রেদওয়ান)নজরুল ও আওয়ামী সন্ত্রাসলীগ মুস্তাফার চা দোকান।
বাতাঘাসি ইউনিয়নের সৎ ইমাম সাহেব রা।
মাধাইয়া ইউনিয়ন

মাধাইয়া বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
ইউনিয়ন এর অধিকাংশ গ্রামেই হিন্দুদের আধিপত্য ছিল। রাধারমন সিংহ ও আশু সিংহ ছিলেন মাধাইয়াগ্রামের ধনাঢ্য ব্যক্তিদের মধ্যে অন্যতম তারাই প্রথমমাধাইয়া ইউনিয়ন নামের প্রস্তাবকারী ছিলেন। অন্যটি হল এগারগ্রাম, পূর্ব পোমকাড়া, বুড়িরপাড় সহ আরো কয়েকটি গ্রাম নিয়ে একটি বড় বিল থাকায় নাকি মাধাইয়া নামকরণ করা হয়। তবে ঐ সময়ে নৌকাই ছিল সুবিল ইউনিয়ন একমাত্র যোগাযোগ স্থাপনকারী বাহন।
চান্দিনা উপজেলার পশ্চিমাংশে মাধাইয়া ইউনিয়নের অবস্থান। এ ইউনিয়নের পশ্চিমে বাতাঘাসী ইউনিয়ন, দক্ষিণে মহিচাইল ইউনিয়ন, দক্ষিণ-পূর্বে বাড়েরা ইউনিয়ন, পূর্বে কেরণখাল ইউনিয়ন এবং উত্তরে দেবিদ্বার উপজেলার ভানী ইউনিয়ন অবস্থিত।
মাধাইয়া ইউনিয়ন চান্দিনা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।
মহিচাইল ইউনিয়ন

মহিচাইল বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
মহিচাইল ইউনিয়নের আয়তন প্রায় ১৪.৮৭ বর্গকিলোমিটার।
২০১১ সালের আদমশুমারি অনুযায়ী ইউনিয়নের মোট জনসংখ্যা প্রায় ২৪,৭৭৮ জন।
চান্দিনা উপজেলার উত্তর-মধ্যাংশে মহিচাইল ইউনিয়নের অবস্থান। এ ইউনিয়নের পশ্চিমে বাতাঘাসী ইউনিয়ন, দক্ষিণ-পশ্চিমে গল্লাই ইউনিয়ন, দক্ষিণে দোল্লাই নবাবপুর ইউনিয়ন, দক্ষিণ-পূর্বে মাইজখার ইউনিয়ন, পূর্বে বাড়েরা ইউনিয়ন এবং উত্তরে মাধাইয়া ইউনিয়ন অবস্থিত।
মহিচাইল ইউনিয়নে কোনো নদী নেই; তবে সম্পূর্ণ ইউনিয়নজুড়ে বেশ কিছু খাল ও বিল রয়েছে।
২০০৪ সালের ১৫ এপ্রিল মহিচাইলের ইউনিয়ন পরিষদ ভবন স্থাপিত হয়।
মহিচাইল ইউনিয়ন চান্দিনা উপজেলার আওতাধীন ৪ নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭-এর অংশ।
মহিচাইল ইউনিয়নে মোট ২০টি গ্রাম ও ৭টি মৌজা রয়েছে। ইউনিয়নে মোট হাট ও বাজারের সংখ্যা ৬টি। আবু মুসা মজুমদার ইউনিয়নের বর্তমান চেয়ারম্যান হিসেবে দায়িত্ব পালন করছেন।
ইউনিয়নের গ্রামগুলো হলো: মহিচাইল, বাতাবাড়িয়া, জোরপুকুরিয়া, ঘাটিগড়া, অম্বরপুর, সাওরাতলী, ঝিনাইয়া, মনিপুর, গাবগাছিয়া, হারলদা, পরচঙ্গা, তুয়ারপাড়, বামুটিয়া, বাগমারা, পেরিয়া, নোয়াপাড়া, হাবাতিয়াপাড়, তেতুইয়া, লারারপাড় ও তুলাপুকুরিয়া। ইউনিয়নের হাট-বাজারসমূহ হলো: মহিচাইল বাজার, পরচঙ্গা বাজার, অম্বরপুর বাজার, জামিরাপাড়া বাজার, তেতুইয়া বাজার ও ঘাটিগড়া বাজার।
২০০১ সালের শিক্ষা জরিপ অনুযায়ী ইউনিয়নের শিক্ষার হার প্রায় ৪৯%। ইউনিয়নে ৭টি সরকারি প্রাথমিক বিদ্যালয়, ৫টি বেসরকারি রেজিস্টার্ড প্রাথমিক বিদ্যালয়, ৩টি উচ্চ বিদ্যালয়, ৩টি মাদ্রাসা ও ১টি কলেজ (মহিচাইল শহীদ জিয়াউর রহমান কলেজ) রয়েছে।
চান্দিনা উপজেলা সদর থেকে মহিচাইল ইউনিয়নের দূরত্ব প্রায় ১৪ কিলোমিটার। ইউনিয়নের যোগাযোগের প্রধান মাধ্যম সিএনজি/রিকশা।
ওয়ান্স আপন আ টাইম ইন হলিউড

ওয়ান্স আপন আ টাইম ইন হলিউড () হল কোয়েন্টিন টারান্টিনো রচিত ও পরিচালিত ২০১৯ সালের মার্কিন হাস্যরসাত্মক নাট্যধর্মী চলচ্চিত্র। কলাম্বিয়া পিকচার্স, বোনা ফিল্ম গ্রুপ, হেডে ফিল্মস ও ভিশনা রোম্যান্টিকা প্রযোজিত ও সনি পিকচার্স রিলিজিং পরিবেশিত চলচ্চিত্রটি মার্কিন যুক্তরাষ্ট্র ও যুক্তরাজ্যের যৌথ প্রযোজিত চলচ্চিত্র। ছবিটিতে শ্রেষ্ঠাংশে অভিনয় করেছেন লিওনার্দো ডিক্যাপ্রিও, ব্র্যাড পিট, মার্গো রবি, এমি হার্শ, মার্গারেট কোয়ালি, টিমোথি ওলিফ্যান্ট, অস্টিন বাটলার, ডাকোটা ফ্যানিং, ব্রুস ডার্ন, ও আল পাচিনো। তারা সকলেই হলিউডের স্বর্ণযুগের অন্তিম সময়ের আধুনিক রূপকথায় একাধিক গল্পে অভিনয় করেছেন। চলচ্চিত্রটি ১৯৬৯ সালে লস অ্যাঞ্জেলেসের পটভূমিতে নির্মিত, যেখানে কাল্পনিক বয়োঃপ্রাপ্ত হতে থাকা টেলিভিশন অভিনেতা ও তার স্টান্ট ও দীর্ঘকালীন বন্ধু হলিউড চলচ্চিত্র শিল্পের পরিবর্তনগুলো চিহ্নিত করতে থাকেন।
"ওয়ান্স আপন আ টাইম ইন হলিউড" ছবিটির উদ্বোধনী প্রদর্শনী হয় ২০১৯ সালের ২১শে মে কান চলচ্চিত্র উৎসবে। ছবিটি ২০১৯ সালের ২৬শে জুলাই প্রেক্ষাগৃহে মুক্তি দেওয়া হয়, এটি পরিবেশনা করে সনি পিকচার্স রিলিজিং। ছবিটি মূলত আগস্টের ৯ তারিখ টেট-লাবিয়াঙ্কা হত্যাকাণ্ডের ৫০ বছর পূর্তিতে মুক্তি দেওয়ার জন্য সময় নির্ধারণ করা হয়েছিল।
কেরণখাল ইউনিয়ন

কেরণখাল বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
কেরণখাল ইউনিয়ন পূর্বে বাড়েরা উত্তর ইউনিয়ন নামে পরিচিত ছিল।
চান্দিনা উপজেলার উত্তরাংশে কেরণখাল ইউনিয়নের অবস্থান। এ ইউনিয়নের পশ্চিমে মাধাইয়া ইউনিয়ন, দক্ষিণে বাড়েরা ইউনিয়ন, পূর্বে চান্দিনা পৌরসভা এবং উত্তরে দেবিদ্বার উপজেলার সুলতানপুর ইউনিয়ন ও ভানী ইউনিয়ন অবস্থিত।
কেরণখাল ইউনিয়ন চান্দিনা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।
এই ইউনিয়নের উল্লেখযোগ্য খালের মধ্যে রয়েছে কার্জন খাল, যা ইউনিয়নের দক্ষিণ দিক দিয়ে যথাক্রমে হাড়িখোলা, থানগাঁও, ডুমুরিয়া, মন্তেরহাটখোলা ও পূর্ব আম্বরপুর গ্রামের পাশ দিয়ে প্রবাহিত হয়েছে।
বাড়েরা ইউনিয়ন

বাড়েরা বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
বাড়েরা ইউনিয়ন পূর্বে বাড়েরা দক্ষিণ ইউনিয়ন নামে পরিচিত ছিল।
চান্দিনা উপজেলার উত্তরাংশে বাড়েরা ইউনিয়নের অবস্থান। এ ইউনিয়নের উত্তরে কেরণখাল ইউনিয়ন, উত্তর-পশ্চিমে মাধাইয়া ইউনিয়ন, পশ্চিমে মহিচাইল ইউনিয়ন, দক্ষিণে মাইজখার ইউনিয়ন এবং পূর্বে এতবারপুর ইউনিয়ন ও চান্দিনা পৌরসভা অবস্থিত।
বাড়েরা ইউনিয়ন চান্দিনা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, যা ইউনিয়নের দক্ষিণ-পূর্ব সীমানা বরাবর চিলোড়া বাজার ও আলিকামোরা গ্রামের পাশ দিয়ে প্রবাহিত হয়েছে।
এতবারপুর ইউনিয়ন

এতবারপুর বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
এতবারপুর ইউনিয়ন পূর্বে ৭নং চান্দিনা পশ্চিম ইউনিয়ন নামে পরিচিত ছিল। এ ইউনিয়নের উত্তরাংশের কিছু অংশ চান্দিনা পৌরসভার আওতাধীন হওয়ায় বাকি অংশকে ৭নং এতবারপুর ইউনিয়ন নামে নতুন নামকরণ করা হয়।
চান্দিনা উপজেলার পূর্বাংশে এতবারপুর ইউনিয়নের অবস্থান। এ ইউনিয়নের পূর্বে বরকইট ইউনিয়ন, উত্তরে চান্দিনা পৌরসভা, পশ্চিমে বাড়েরা ইউনিয়ন ও মাইজখার ইউনিয়ন এবং দক্ষিণে বরুড়া উপজেলার খোশবাস উত্তর ইউনিয়ন অবস্থিত।
এতবারপুর ইউনিয়ন চান্দিনা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।
এতবারপুর ইউনিয়নে কয়েকটি শিক্ষা প্রতিষ্ঠান রয়েছে,৩ টি প্রাথমিক বিদ্যালয়,১ টি উচ্চ মাধ্যমিক স্কুল রয়েছে,এখানে প্রায় ২০০০ শিক্ষার্থী রয়েছে,এখনে শিক্ষার হার শতকরা ৮৫%।
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, যা ইউনিয়নের নুরপুর ও বানিয়াচং গ্রামের পাশ দিয়ে প্রবাহিত হয়েছে।
পদ্মা দেবী

পদ্মা দেবী (১৯১৭-১৯৮৩) নির্বাক চলচ্চিত্র এবং প্রথম দিকের সবাক চলচ্চিত্রের একজন জনপ্রিয় ভারতীয় বাংলা বলিউড চলচ্চিত্র অভিনেত্রী ছিলেন। চলচ্চিত্রে অভিনয় ছাড়াও তিনি ভারতীয় চলচ্চিত্রে প্লেব্যাক করেছেন। ধীরুভাই দেসাই পরিচালিত এবং সরাজ ফিল্ম কোম্পানির প্রযোজনায় "সমুদ্র দেবী" (১৯৩১) ছবিতে মূল ভূমিকায় অভিনয়ের মধ্য দিয়ে চলচ্চিত্রে আত্মপ্রকাশ করেছেন।
পদ্মা দেবী ১৯১৭ খ্রিষ্টাব্দে ব্রিটিশ ভারতের বাংলায় জন্মগ্রহণ করেন। তার পৈতৃক নিবাস মাদারীপুর। তার প্রকৃত নাম নীলিমা।
১৯৩১ খ্রিষ্টাব্দে পদ্মা দেবী "সমুদ্রদেবী" চলচ্চিত্রের মাধ্যমে তার কেরিয়ার শুরু করেছিলেন। পদ্মা ছিলেন ভারতীয় সিনেমার প্রথম দিকের অ্যাকশন নায়িকাদের একজন।
পদ্মা দেবী অভিনীত "কিসান কন্যা" প্রথম দেশীয়ভাবে তৈরি রঙিন চলচ্চিত্র যা ১৯৩৭ খ্রিষ্টাব্দে মুক্তি পেয়েছিল। চলতি দুনিয়া, হিন্দুস্তান হামারা"," যিনি রাম তিনি কৃষ্ণো এক-ই দেহে রামকৃষ্ণ, শ্রী শ্রী রামকৃষ্ণ কথামৃত, মা ভবানী আমার মা এবং আরও অনেক চলচ্চিত্রে তিনি ব্যাপক প্রশংসিত হয়েছিলেন।
তিনি বেশ কিছু চলচ্চিত্রে গান গেয়েছিলেন, এর মধ্যে উল্লেখযোগ্য "সতী মহানন্দা" "(১৯৩৩), মহারানি" "(১৯৩৪), বেহেন কা প্রেম" "(১৯৩৫), স‌ংদিল সমাজ" "(১৯৩৬)," "কিষাণ কন্যা" "(১৯৩৭)," "জামানা" (১৯৩৮)। হিন্দি চলচ্চিত্রের পাশাপাশি পদ্মা বাংলা ও কান্নদা ভাষার সিনেমাতেও অভিনয় করেছেন।
পদ্মা দেবী তার কেরিয়ারে শতাধিক ছবিতে অভিনয় করেছিলেন। এর মধ্যে উল্লেখযোগ্য তালিকা:
১৯৮৩ খ্রিষ্টাব্দের পহেলা ফেব্রুয়ারি পদ্মা দেবী মৃত্যবরন করেন।
শাহসুজাপুর

শাহসুজাপুর নামক গ্রামটি কক্সবাজার জেলার চকরিয়া থানার ডুলাহাজারা ইউনিয়নে অবস্থিত। এর আয়তন ০.৯ বর্গকিলোমিটার।
২ হাজার জনসংখ্যার এ গ্রাম অনেক ঐতিহ্য বহন করে আসছে হাজার বছর ধরে।
মূলত মুগল সম্রাট পুত্র আওরঙ্গজেব কর্তৃক ক্ষমতার সিংহাসনের জন্য তারই ছোটভাই শাহসুজাকে আক্রমণ করলে শাহসুজা এই এলাকার সোজা রোড দিয়ে পালিয়ে যায়, যা পরবর্তিতে শাহসুজা রোড নামে পরিচিত হয় এবং স্থানীয়রা এ গ্রামের নামকরণ করেন শাহসুজাপুর।
ফিলিপ হ্যান্ডস

ফিলিপ আলবার্ট মাইবার্গ হ্যান্ডস (; জন্ম: ১৪ এপ্রিল, ১৮৯০ - মৃত্যু: ২৭ এপ্রিল, ১৯৫১) কেপ টাউনের ক্লেয়ারমন্ট এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ থেকে ১৯২৪ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে সবিশেষ পারদর্শী ছিলেন ফিলিপ হ্যান্ডস।
স্যার হ্যারি হ্যান্ডস, কেবিই ও লেডি অ্যালেটা হ্যান্ডস, ওবিই দম্পতির সন্তানরূপে কেপটাউনের ক্লেয়ারমন্ট এলাকায় জন্মগ্রহণ করেন তিনি। রেজিনাল্ড হ্যান্ডস ও কেনেথ হ্যান্ডস নামীয় তার অপর দুই জ্যেষ্ঠ ভ্রাতা ছিল। রন্দেবশের ডাইওসেসান কলেজে পড়াশোনা করেছেন। ১৯০৮ সালে রোডস বৃত্তিধারী হিসেবে অক্সফোর্ডের ইউনিভার্সিটি কলেজে অধ্যয়ন করেন। শুরুতে আইনশাস্ত্রে অধ্যয়ন করলেও পরবর্তীকালে হিসাববিজ্ঞান বিষয়ে পড়াশুনো করেছিলেন।
রয়্যাল গ্যারিসন আর্টিলারিতে যুক্ত ছিলেন। প্রথম বিশ্বযুদ্ধে ডিএসও এবং এমসি পদকে ভূষিত হন ও মেজর পদবী ধারণ করেন।
১৯০৬-০৭ মৌসুম থেকে ১৯২৬-২৭ মৌসুম পর্যন্ত ফিলিপ হ্যান্ডসের প্রথম-শ্রেণীর খেলোয়াড়ী জীবন চলমান ছিল। ডানহাতি মারকুটে ব্যাটসম্যান হিসেবে বেশ সুনাম ছিল তার। মহান যুদ্ধের কারণে ফিলিপ হ্যান্ডস তার স্বর্ণালী মৌসুম নষ্ট করেন। এ সময়ে সবে তিনি দক্ষিণ আফ্রিকা দলে খেলছিলেন।
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন ফিলিপ হ্যান্ডস। ১৩ ডিসেম্বর, ১৯১৩ তারিখে ডারবানে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ২৬ জুলাই, ১৯২৪ তারিখে ম্যানচেস্টারের একই দলের বিপক্ষে সর্বশেষ টেস্টে অংশ নেন তিনি।
১৯১৩-১৪ মৌসুমে ইংল্যান্ডের বিপক্ষে সিরিজে ২৮১ রান তুলে যে-কোন দক্ষিণ আফ্রিকান ব্যাটসম্যানের চেয়ে অধিক সংগ্রহ করেন। পোর্ট এলিজাবেথে প্রথম ইনিংসে ৮৩ ও দ্বিতীয় ইনিংসে ১০৫ মিনিটে সংগৃহীত ৯৮ রানের মধ্যে তার অংশ ছিল ব্যক্তিগত সেরা ৮৩ রান।
১৯২৪ সালে দক্ষিণ আফ্রিকা দলের সাথে ইংল্যান্ড গমন করেন। তবে সফলতার স্বাক্ষর রাখতে পারেননি তিনি। এ সফরে ২৬ ইনিংস খেলে মাত্র ৪২৬ রান তুলেন। একমাত্র টেস্টে অংশগ্রহণ করলেও ব্যাটিং করার সুযোগ পাননি।
তার জ্যেষ্ঠ ভ্রাতা রেজিনাল্ড হ্যান্ডস দক্ষিণ আফ্রিকার পক্ষে ১৯১৪ সালে সংক্ষিপ্ত সময়ের জন্যে টেস্ট ক্রিকেটে অংশগ্রহণ করেছিলেন। কনিষ্ঠ ভ্রাতা কেনেথ হ্যান্ডস প্রথম-শ্রেণীর ক্রিকেটে অংশগ্রহণ করলেও টেস্টে খেলার সুযোগ পাননি। সর্বক্রীড়ায় পারদর্শী হিসেবে পরিচিত ছিলেন। ১৯১০ সালে তার অপর দুই ভ্রাতা রাগবি ক্রীড়ায় ব্লুধারী হলেও তিনি ক্রিকেটে তা পাননি।
২৭ এপ্রিল, ১৯৫১ তারিখে ৬১ বছর বয়সে অরেঞ্জ ফ্রি স্টেটের পারিস এলাকায় ফিলিপ হ্যান্ডসের দেহাবসান ঘটে। উইজডেনে তার স্মরণে কোন সংস্করণে প্রতিনিধিত্বমূলক অংশগ্রহণ কিংবা এক টেস্টে অংশগ্রহণকারী তার অপর ভাই রেজিনাল্ড হ্যান্ডসের বিষয়ে আলোকপাত করেনি।
ঝাপানডাঙ্গা রেলওয়ে স্টেশন

ঝাপানডাঙ্গা রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। ঝাপানডাঙ্গা রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় অবুজহাটি গ্রাম পঞ্চায়েত, ঝাপানডাঙ্গাতে অবস্থিত। স্টেশনটি ঝাপানডাঙ্গা এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৬২ কি.মি. দূরে স্টেশনটি অবস্থিত।
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। ঝাপানডাঙ্গা রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
জৌগ্রাম রেলওয়ে স্টেশন

জৌগ্রাম রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। জৌগ্রাম রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় জৌগ্রাম মেন রোড, অস্তাই, জৌগ্রাম এ অবস্থিত। স্টেশনটি জৌগ্রাম এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৬৪ কি.মি. দূরে স্টেশনটি অবস্থিত।
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। জৌগ্রাম রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
নবগ্রাম রেলওয়ে স্টেশন

নবগ্রাম রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। নবগ্রাম রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় নবগ্রাম-ময়না-ভেরিলি রোড, দত্তপুর, নবগ্রাম এ অবস্থিত। স্টেশনটি নবগ্রাম এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৬৯ কি.মি. দূরে স্টেশনটি অবস্থিত।
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। নবগ্রাম রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
নটবর নট আউট

নটবর নট আউট একটি বাংলা হাস্যরসাত্মক চলচ্চিত্র যার পরিচালক অমিত সেনগুপ্ত ও স্ক্রিপ্ট রাইটার কমলেশ্বর মুখোপাধ্যায়। ১২ নভেম্বর ২০১০ এই ছবিটি মুক্তি পায়।
নটবর একজন কবি। কিন্তু তার কবিতার যথেষ্ট মূল্যায়ন না হওয়াতে সর্বদা হতাশ থাকে সে। একদিন রাত্রে তার স্বপ্নে আসেন কবি রবীন্দ্রনাথ ঠাকুর ও তাকে কিছু সময়ের জন্য কবিতা লেখার ক্ষমতা দান করেন। নটবরের প্রেমিকা মিস্টু তাকে পাত্তা দেয়না। এবার সে তার নতুন পাওয়া ক্ষমতা দিয়ে সকলকে অবাক করে দিতে থাকে এবং একটি বিজ্ঞাপনী সংস্থায় কাজ নেয়।
সাইমন কুক (অস্ট্রেলীয় ক্রিকেটার)

সাইমন হিউইট কুক (; জন্ম: ২৯ জানুয়ারি, ১৯৭২) ভিক্টোরিয়ার হ্যাস্টিংস এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৯৭ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও ভিক্টোরিয়া দলের প্রতিনিধিত্ব করেন। ইংরেজ ঘরোয়া ক্রিকেটে ওরচেস্টারশায়ার ক্রিকেট বোর্ডে খেলেছেন। দলে তিনি মূলতঃ ডানহাতি ফাস্ট মিডিয়াম বোলিং করতেন। এছাড়াও, নিচেরসারিতে বামহাতে কার্যকরী ব্যাটিংশৈলী উপস্থাপন করতেন সাইমন কুক।
অস্ট্রেলিয়ান ক্রিকেট একাডেমি থেকে স্নাতক ডিগ্রি লাভের অধিকারী হন। ১৯৯৩ সালের শুরুতে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার। ১৯৯২-৯৩ মৌসুম থেকে ২০০০-০১ মৌসুম পর্যন্ত সাইমন কুকের প্রথম-শ্রেণীর খেলোয়াড়ী জীবন চলমান ছিল। ২০ নভেম্বর, ১৯৯২ তারিখে ব্রিসবেনে কুইন্সল্যান্ডের বিপক্ষে ভিক্টোরিয়ার সদস্যরূপে প্রথম-শ্রেণীর ক্রিকেটে আত্মপ্রকাশ ঘটে সাইমন কুকের। ১৯৯৩-৯৪ মৌসুমেই স্বীয় প্রতিশ্রুতিশীলতার স্বাক্ষর রাখেন। ২৯.৫০ গড়ে ৩০ উইকেট পান তিনি।
১৯৯৫-৯৬ মৌসুমে নিউ সাউথ ওয়েলসে স্থানান্তরিত হন। ১৯৯৭ সালের শেষদিকে নিউজিল্যান্ডের বিপক্ষে দুই টেস্টে অংশগ্রহণের জন্যে বিস্ময়করভাবে অস্ট্রেলীয় দলে অন্তর্ভুক্ত করা হয়। ক্রিকেটবোদ্ধাদের কিয়দংশের অভিমত, তিনি প্রথম-শ্রেণীর ক্রিকেটারেরই উপযোগী ছিলেন না। ঐ বছরেই নিউ সাউথ ওয়েলস দলে পর্যন্ত তাকে টিকে থাকার সংগ্রামে অবতীর্ণ হতে হয়। সর্বদাই তিনি গণনার বাইরে অবস্থান করতেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন সাইমন কুক। ২০ নভেম্বর, ১৯৯৭ তারিখে পার্থে সফরকারী নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। এরপর, ২৭ নভেম্বর, ১৯৯৭ তারিখে হোবার্টে একই দলের বিপক্ষে সর্বশেষ টেস্টে অংশ নেন তিনি।
আন্তর্জাতিক ক্রিকেট অঙ্গনে স্বপ্নের মতো যাত্রা শুরু করেন। প্রথম টেস্টে সাত উইকেট পান। ২৩ নভেম্বর, ১৯৯৭ তারিখে পার্থের ওয়াকায় সিরিজের দ্বিতীয় টেস্টের চতুর্থ দিনে দ্বিতীয় ইনিংসে ৫-উইকেট দখল করেন তিনি। অভিষেক টেস্টে শেন ও’কনরকে টেলরের কটে পরিণত করে নিজস্ব পঞ্চম উইকেট পান। ঐ ইনিংসে তার বোলিং পরিসংখ্যান ছিল ৫/৩৯।
দুই টেস্ট পরই গ্লেন ম্যাকগ্রা তার স্থলাভিষিক্ত হন। অথচ, এ সময়ে তিনি ২০ গড়ে মানানসই বোলিং করতেন। এরপর আঘাতের কবলে পড়ে দ্রুত পর্দার অন্তরালে চলে যান।
১৯৯৭-৯৮ মৌসুমে তিনি আরও চারটি শেফিল্ড শিল্ডের খেলায় অংশ নিয়েছিলেন। তন্মধ্যে দুইবার চার উইকেট লাভের সক্ষমতা দেখান। ১৯৯৮-৯৯ মৌসুমে দুই খেলায় অংশ নিয়ে মাত্র এক উইকেট পান। ১৯৯৯-২০০০ মৌসুমের পুরোটা সময়ে খেলার জগৎ থেকে দূরে অবস্থান করেন। ডিসেম্বর, ২০০০ সালে পরের খেলায় অংশ নেন। এটিই পুরা কাপে তার সর্বশেষ অংশগ্রহণ ছিল।
২০০৩-০৪ মৌসুমে সকল স্তরের ক্রিকেট খেলা থেকে অবসর গ্রহণ করেন। এরপর ভিক্টোরিয়ান প্রিমিয়ার ক্রিকেটে মেলবোর্ন ক্রিকেট ক্লাবে খেলেছিলেন।
যশোর জুট ইন্ডাস্ট্রিজ লিমিটেড

যশোর জুট ইন্ডাস্ট্রিজ লিমিটেড বাংলাদেশের যশোর জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।
এই পাটকলটি বাংলাদেশের দক্ষিণাঞ্চলের খুলনা বিভাগের যশোর জেলার নোয়াপাড়া শিল্পাঞ্চলে অবস্থিত।
এই শিল্প প্রতিষ্ঠানটি ১৯৬৭ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ৭৯.৬৩ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।
এই মিলে রয়েছে ৩১০ হেসিয়ান, ১০০ সেকিং ও ৫৬ সিবিসি লুম এবং গড়ে এর মাসিক উৎপাদন ক্ষমতা ২৮৪ মেট্রিক টন হেসিয়ান, ৩৯৬ মেট্রিক টন সেকিং ও ১১৫ মেট্রিক টন সিবিসি লুম।
এইচডি ৯৭৬৫৮

এইচডি ৯৭৫৬৮ হলো সিংহ তারকামণ্ডল হতে ৭০ আলোকবর্ষ দুরবর্তী একটি তারকা। তারকাটির আকার অত্যন্ত ক্ষুদ্র হওয়ায় কোনোরকম যন্ত্রপাতি বা সরঞ্জাম ছাড়া তা খালি চোখে দেখা সম্ভবপর নয়।
সৈয়দ মীর

সৈয়দ মীর শব্দগুচ্ছ দুটি শব্দের সমন্বিত রুপ এবং সম্মানসূচক যৌগিক পদবী। সৈয়দ বা স্যৈয়দ বা সাইয়্যেদ বা সায়্যিদ (; , ) এবং মীর (مير) দুটি শব্দের সমন্বয়ে এই যৌগিক পদবী সৈয়দ বংশীয় অনেক ব্যক্তির নামের পূর্বে ব্যবহৃত হয়ে থাকে। বংশপদবী হিসেবে সৈয়দ এবং মুঘল আমলে পাওয়া রাজকীয় পদবী "মীর" পারিবারিক পদবী হিসেবে পরবর্তী বংশধরগণ অনেক ক্ষেত্রে, সৈয়দ পদবীর সাথে যৌগিক পদবী হিসেবে নামের পূর্বে ব্যবহার করে থাকেন।
সৈয়দ বা স্যৈয়দ বা সাইয়্যেদ বা সায়্যিদ (; , ) হল এমন একটি সম্মানসূচক উপাধি যদ্বারা নবী নন্দিনী হযরত ফাতেমা ও তার স্বামী হযরত আলী ইবন আবী তালিবের সন্তান ইমাম হাসান ও ইমাম হুসাইনের বংশধারার নবী মুহাম্মাদ এঁর বংশধরগণকে চিহ্নিত করা হয়ে থাকে। লেখ্যরুপের ক্ষেত্রে আরবী হরফ ছিন () দ্বারা এ উপাধিটি লিখা হয় তাই এর বানান ছ- অক্ষর দিয়ে লেখা হয়ে থাকে। অন্যপক্ষ্যে, যদিও সীন () মূল আরবী বানানে লেখা হয়না তথাপি স- অক্ষর যোগেও এ উপাধিটির ব্যাপক ব্যবহার লক্ষ্য করা যায়।
মীর (مير) একটি রাজকীয় পদবী বা রাজদত্ত পদবী যা পাক-ভারত উপমহাদেশের অনেক অঞ্চলে বা রাজ্যে ব্যবহৃত হয়ে থাকে। ইসলামিক প্রভাবের বিভিন্ন দেশ বা রাজ্যে এই পদবী ব্যবহৃত হয়ে থাকে। হায়দারাবাদের নিজামদের পদবী ছিল মীর। মীর শব্দটিকে ফার্সি শব্দ "পীর" এর আরবি পরিভাষা হিসেবে অনুমান করা হয়ে থাকে। অনেকেই মীর শব্দটি আরবি আমীর শব্দ থেকে উদ্ভূত হয়েছে বলে মনে করেন। মুঘল সাম্রাজ্যে বিভিন্ন সামরিক শাখার প্রধানদেরকে মীর পদবী দেওয়া হতো। যেমনঃ মীর-ই-বখশি, মীর-ই-সামান, মীর-ই-বহর প্রভৃতি। মুঘল আমলে, সম্রাট শাহ্‌জাহানের সময়কালে, উল্লেখযোগ্য মীর বখশি ছিলেন মীর ইসলাম খান, মীর জুমলা, মীর সাদিক খান, মীর জাফর খান, মীর আসগর আলী, মীর সালাবত খান, মীর আসালত খান, মীর খলিলুল্লাহ খান। সম্রাট আকবর ও সম্রাট জাহাঙ্গীর এঁর সময়কালে মীর বখশি-কে "মীর" হিসেবে উল্লেখ করা হতো। অন্যান্য বখশিগনকে ১ম বখশি, ২য় বখশি, ৩য় বখশি হিসেবে সম্বোধন করা হলেও "মীর" হিসেবে সম্বোধন করা হতো না। সম্রাট শাহ্‌জাহানের সময়কালে মীর-ই-সামান এঁর দায়িত্ব পালন করেছেন এমন কয়েকজন হলেন, মীর আল্লামা আফজাল খান, মীর জুমলা, মীর আকিল খান, মীর সাদুল্লাহ খান, মীর মুল্লা ইমাদুল মূলক।
মুঘল সাম্রাজ্যে "মীর" উপাধি পাওয়া রাজকীয় কর্মকর্তাদের বা ব্যক্তিদের মধ্যে যারা সৈয়দ বংশীয়, তারা যৌগিক পদবী হিসেবে "সৈয়দ মীর" পদবী ব্যবহার করলেও, নন-সৈয়দগণের বংশধরগণ অনেক ক্ষেত্রে নামের পূর্বে বা শেষে শুধুমাত্র "মীর" উপাধি ব্যবহার করে থাকে ।হায়দারাবাদের নিজাম বা শাসকগণের ক্ষেত্রেও রাজকীয় পদবী হিসেবে শুধুমাত্র "মীর" পদবী ব্যবহৃত হতে দেখা যায়।
সাধারণত বাংলাদেশ, ভারত, পাকিস্তান, আফগানিস্তান সহ দক্ষিণ এশিয়ার দেশসমূহে এই যুক্ত পদবী ব্যবহার লক্ষ্য করা যায়। অনেকেই "সৈয়দ মীর" পদবীর স্থলে শুধুমাত্র "মীর" পদবী ব্যবহারেই অধিক সুপরিচিত, যেমনঃ মীর জাফর, মীর মশাররফ হোসেন, তিতুমীর প্রভৃতি। নবাব সিরাজ-উদ-দৌলার পর বাংলার নবাবের আসনে অধিষ্ঠিত হওয়া মীর জাফর এঁর পূর্ণ নাম সৈয়দ মীর জাফর আলী খান হিসেবে বিভিন্ন নথিপত্রে পাওয়া গেলেও তার পরবর্তী বংশধরদের ক্ষেত্রে নামের পূর্বে বংশপদবী হিসেবে "সৈয়দ" এবং মীরজাদার সংক্ষিপ্ত রুপ "মীর্জা" নামের শেষে ব্যবহৃত হতে দেখা যায়।
মায়ের দাবী

মায়ের দাবী হল আওকাত হোসেন পরিচালিত ১৯৮৬ সালের বাংলাদেশী নাট্য চলচ্চিত্র। এতে শ্রেষ্ঠাংশে অভিনয় করেছেন বুলবুল আহমেদ, সেলিনা, রোজী আফসারী, প্রবীর মিত্র, ব্ল্যাক আনোয়ার প্রমুখ। চলচ্চিত্রটি ১১তম জাতীয় চলচ্চিত্র পুরস্কারে শ্রেষ্ঠ শিশু শিল্পী বিভাগে একটি পুরস্কার অর্জন করে।
"মায়ের দাবী" চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন এম এ খালেক। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, রথীন্দ্রনাথ রায়, প্রণব কুমার ও নাসরীন রেজা।
স্বামীনারায়ণ

স্বামীনারায়ণ ( ৩ এপ্রিল ১৭৮১ - ১ জুন ১৮৩০), সাহাজানন্দ স্বামী হিসাবেও পরিচিত, তিনি ছিলেন একজন যোগী এবং একজন সন্ন্যাসী, যার জীবন ও শিক্ষা কেন্দ্রীয় হিন্দু প্রথাগুলির ধর্ম, অহিংসা এবং ব্রহ্মচর্চাকে পুনরুজ্জীবিত করেছিলেন। তিনি তার অনুসারীরা তাকে ঈশ্বরের পাঠানো দূত বলে বিশ্বাস করত।
১৭৮১ সালে ভারতের উত্তর প্রদেশের ছাপাইয়া গ্রামে স্বামীনারায়ণ জন্মগ্রহণ করেন। ১৭৯২ সালে ১১ বছর বয়সে তিনি নীলকান্ত বর্নি নামটি গ্রহণ করে সাত বছরের তীর্থযাত্রা শুরু করেন। এই যাত্রার সময় তিনি নানা কল্যাণমূলক কার্যক্রম করেন এবং এই যাত্রার ৯ বছর ১১ মাস পর তিনি ১৭৯৯ সালে গুজরাত রাজ্যে বসতি স্থাপন করেন। ১৮০০ সালে তিনি তার গুরু স্বামী রমানন্দ দ্বারা উদ্ভাব সম্প্রদায়ের সূচনা করেন এবং তাকে নাম দেওয়া হয় সাহাজানন্দ স্বামী। ১৮০২ সালে তার গুরু তার মৃত্যুর পূর্বে উদ্ভাব সম্প্রদায়ের নেতৃত্ব হস্তান্তর করেছিলেন। সাহাজানন্দ স্বামী একটি আয়োজন করেন এবং "স্বামীনারায়ণ মন্ত্র" শিক্ষা দেন। এদিক থেকে তিনি স্বামীনারায়ণ নামে পরিচিত ছিলেন। উদ্ভাব সম্প্রদায় পরে স্বামীণারায়ন সম্প্রদায় নামে পরিচিতি পায়।
ব্রিটিশ রাজ্যের সাথে স্বামীনারায়ণ একটি ভাল সম্পর্ক গড়ে তুলেছিলেন। তার কেবল হিন্দু সম্প্রদায়েরই নয় বরং ইসলাম ও জরোস্ট্রিয়ানিজম এর অনেক অনুসারী ছিল। তিনি তার জীবদ্দশায় ছয়টি মন্দির নির্মাণ করেছিলেন এবং তার দর্শন বিস্তারের জন্য ৫০০ পরমহংস নিযুক্ত করেছিলেন। ১৮২৬ সালে, স্বামীনারায়ণ সামাজিক নীতির উপর একটি বই শিক্ষাপত্রি লিখেছিলেন। ১৮৩০ সালের ১ জুন তার মৃত্যু হয় এবং গুজরাতের গাধারায় হিন্দু ধর্মীয় রীতি অনুযায়ী তাকে সমাহিত করা হয়। তার মৃত্যুর পূর্বে, স্বামীনারায়ণ তার স্বামীনারায়ণ সমপ্রদায়ের দুটি অংশের দায়িত্ব পরিচালনা করার জন্য গৃহীত ভাতিজাদেরকে আচার্য হিসাবে নিযুক্ত করেছিলেন। নারী ও দরিদ্রদের জন্য সংস্কারের জন্য এবং ব্যাপকভাবে অহিংস (অগ্নি উৎসর্গ) সম্পাদন করার জন্যও সমাজের মধ্যে স্বামীনারায়ণকে স্মরণ করা হয়।
রিফিয়ান (মঞ্চ)

রিফিয়ান থেকে ভূতাত্ত্বিক সময়কালের একটি স্তর বা বয়স । রিফিয়ান নামটি রাশিয়ার প্রোটেরোজোয়িক স্ট্রাটিগ্রাফিতে এবং ফিনল্যান্ডের ফিনোস্ক্যান্ডিয়ান শিল্ডে ব্যবহৃত হয়। এটি সাম্প্রতিকতম হিসাব বেঁধে এ, পুরোনো আন্তর্জাতিক ভূতাত্ত্বিক হিসাব বেঁধে একটি সংখ্যা ব্যবহৃত হয় কিন্তু আইসিএস, এটা দ্বারা প্রতিস্থাপিত হয় Calymmian, Ectasian, Stenian, Tonian এবং Cryogenian সময়কাল নিওপ্রোটেরোজোয়িক এবং Mesoproterozoic যুগের।
'রিফান' শব্দ প্রাচীন রিফিয়ান পর্বতমালা থেকে এসেছে, কখনও কখনও উরল পর্বতমালার সাথে চিহ্নিত।
রিফিয়ান ভূতাত্ত্বিকদের দ্বারা আর্লি রিফান (১৬০০-১৪০০ মা), মধ্য রিফান (১৪০০-১০০০ মা) এবং শেষ রিফিয়ান (১০০০-৬৫০ মা) উপবিভাগগুলিতে বিভক্ত করা হয়েছে।
হংকংয়ের চলচ্চিত্র

কয়েক দশক ধরে, হংকং ছিল বিশ্বের তৃতীয় বৃহত্তম চলচ্চিত্র শিল্প (ভারতীয় সিনেমা ও হলিউডের পরে) এবং দ্বিতীয় বৃহত্তম রপ্তানিকারক দেশ। ১৯৯০-এর দশকের মাঝামাঝি শিল্প সংকট শুরু হওয়ার পর এবং জুলাই ১৯৯৭ সালে হংকংয়ের চীনা সার্বভৌমত্বে প্রত্যাবর্তন সত্ত্বেও, হংকং সিনেমা তার বেশিরভাগ স্বতন্ত্র ধরে রেখেছে এবং বিশ্ব চলচ্চিত্রের মঞ্চে বিশিষ্ট অংশ হিসেবে নিজের অবস্থান ধরে রেখেছে। পশ্চিমে, হংকংয়ের পপ সিনেমা (বিশেষ করে হংকং অ্যাকশন সিনেমা) দীর্ঘকাল ধরে একটি শক্তিশালী সংস্কৃতি অনুসরণ করেছে, যা বর্তমানে সাংস্কৃতিক মূলধারার একটি অংশে পরিণত হয়েছে এবং ব্যাপকভাবে বিস্তৃত ও অনুকরণিত হচ্ছে।
অর্থনৈতিকভাবে, সাংস্কৃতিক ও সৃজনশীল শিল্পের সাথে চলচ্চিত্র শিল্প হংকংয়ের অর্থনীতির ৫ শতাংশ প্রতিনিধিত্ব করে।
অনেক চলচ্চিত্র শিল্পের বিপরীতে, হংকং ভর্তুকি বা আমদানি কোটার মত সরকারের কাছ থেকে সামান্য বা কোন সরাসরি সহায়তা পায়নি। হংকং এর সিনেমা পুরোপুরি বাণিজ্যিক ধাঁচের: অত্যন্ত কর্পোরেট, মূলত বেশি লোককে আনন্দদায়ী জনরা যেমন কমেডি বা একশনধর্মী চলচ্চিত্র নির্মানে মনোনিবেশ করে, এবং একই সাথে নির্দিষ্ট সূত্র, সিকুয়েল ও পূনঃনির্মানের উপর নির্ভর করে।
হংকং চলচ্চিত্র হলিউডের কাছ থেকে বেশ কিছু উপাদান নিয়েছে, যেমন কিছু নির্দিষ্ট জনরা প্যারামিটার, "থ্রিল-এ-মিনিট" দর্শন, দ্রুত লয় এবং চলচ্চিত্র সম্পাদনা। কিন্তু এগুলো তারা ঐতিহ্যগত চীনা ড্রামা এবং আর্টের উপাদানগুলির মত করে পরিবর্তন করে নিয়েছে, বিশেষ করে স্টাইলাইজেশন এবং পশ্চিমা সিনেমায় বাস্তবতার মানদণ্ডের অবহেলা। এভাবে সিনেমা তৈরির পদ্ধতিতে দ্রুত ও হালকা প্রকৃয়া যুক্ত করে সিনেমায় এক ধরনের এনার্জি ও সাররিয়েল কল্পনার আবির্ভাব হয়েছে, যা বিদেশী দর্শকদের কাছে হংকং এর সিনেমা হিসেবে আলাদা একটি পরিচিতি পেয়েছে।
২০১০ সালে, হংকংয়ের বক্স অফিসে মোট আয় ছিল ১.৩৩৯ বিলিয়ন হংকং ডলার এবং ২০১১ সালে ছিল ১.৩৭৯ বিলিয়ন হংকং ডলার। ২০১১ সালে ৫৬টি হংকং চলচ্চিত্র এবং ২২০ টি বিদেশী চলচ্চিত্র প্রকাশিত হয়েছিল। 
২০১৭ সালে, বক্স অফিস আয় ছিল মোট $ 1.85 বিলিয়ন যা পূর্ববর্তী ২০১৬ সালে ছিল $ 1.95 বিলিয়ন। ২০১৭ সালে ৩৩১ টি চলচ্চিত্র মুক্তি পায়, যা আগের বছর ৩৪৮ থেকে কম।
ঘিলাছড়া ইউনিয়ন

ঘিলাছড়া ইউনিয়ন বাংলাদেশের সিলেট জেলার অন্তর্গত ফেঞ্চুগঞ্জ উপজেলার একটি ইউনিয়ন।
এক সময় ঘিলাছড়ায় প্রচুর গবাদিপশু পালন করা হত এ জন্য এখানে দুধ হতে প্রচুর ঘি উৎপাদিত হত এই ঘি এর ছড়া ক্রমে ক্রমে পরিবতন হয়ে ঘিলাছড়া নামটি উৎপন্ন হয়। ঘিলাছড়া ইউনিয়ন ১৯৬০ সালে প্রতিষ্ঠিত হয়। প্রথম চেয়ারম্যান ছিলেন মইজ উদ্দিন। আপ্তাব আলী প্রথম নিবাচিত চেয়ারম্যান। ইউপি ভবন স্থাপন কাল ১৯৮৭ সালে।
গ্রামের সংখ্যা – ২০টি।
আয়তন – ৪৩.০৯ (বর্গ কিঃ মিঃ)। লোকসংখ্যা – ৩২৫৫৯ জন (প্রায়) (২০১১ সালের আদম শুমারি অনুযায়ী)
শিক্ষার হার – ৪৯%। (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
বর্তমান চেয়ারম্যান- "মোঃ আশরাফ আলী"
আমানুল্লাহ কবির

আমানুল্লাহ কবীর (২৪ জানুয়ারি ১৯৪৭ - ১৬ জানুয়ারি ২০১৯) বাংলাদেশী সাংবাদিক ও লেখক। তিনি বাংলাদেশের সরকারি সংবাদ সংস্থা বাসসের পরিচালক ও ব্যবস্থাপনা সম্পাদক ছিলেন। আমানুল্লাহ বাংলাদেশের গুরুত্বপূর্ণ প্রায় সব দৈনিক পত্রিকায় নেতৃত্বস্থানীয় পর্যায়ে থেকে পাঁচ দশক ধরে সাংবাদিক হিসেবে কাজ করেছেন। ১৯৭১ সালে তিনি রনাঙ্গণে মুক্তিযুদ্ধে অংশগ্রহণ করেন। পূর্ব পাকিস্তান পরবর্তী বাংলাদেশে তিনি সাংবাদিকদের রুটি-রুজি আন্দোলনের পুরাধা হিসেবে পরিচিত ছিলেন।
আমানুল্লাহ কবির ২৪ জানুয়ারি ১৯৪৭ সালে জামালপুরের মেলান্দহ উপজেলার রেখিরপাড়া গ্রামের বাসিন্দা ও ফুলকোচা ইউনিয়নের প্রাক্তন ইউপি চেয়ারম্যান বছির উদ্দিন মাস্টারের ঘরে জন্মগ্রহণ করেন। ১৯৬২ সালে আমানুল্লাহ কবির হাজরাবাড়ি উচ্চ বিদ্যালয় থেকে মেট্রিকুলেশন পাশ ও রংপুর কারমাইকেল কলেজ থেকে উচ্চ মাধ্যমিক পাশ করেন।
আমানুল্লাহ কবীর ১৯৬৯ সালে দৈনিক পয়গাম পত্রিকা দিয়ে সাংবাদিকতা শুরু করেন। ১৯৭১ সালে ইংরেজি সাংবাদিকতার সঙ্গে জড়িত হন। দ্য পিপল-এ কাজ করার সময় শুরু হয় মুক্তিযুদ্ধ। ১৯৭১ সালের ২৫ মার্চ রাতে পাকিস্তানি হানাদার বাহিনী হামলা চালিয়ে পত্রিকার অফিসটি গুড়িয়ে দেয়। অল্পের জন্যে প্রাণে বেঁচে যান আমানুল্লাহ করিব। পরে তিনি ঢাকা নগরী ছেড়ে জামালপুরের মেরান্দহ উপজেলার রেখিরপাড় গ্রামে তার জন্মস্থানে ফিরে যান। সেখান থেকে সক্রিয়ভাবে বাংলাদেশের স্বাধীনতা যুদ্ধে অংশগ্রহণ করেন।
স্বাধীনতার পর দ্য পিপল পুনরায় আত্মপ্রকাশ করলে তিনি আবার এ পত্রিকায় যোগ দিয়ে স্বাধীন বাংলায় সাংবাদিকতা শুরু করেন। এরপর দ্য ইন্ডিপেন্ডেন্টে নির্বাহী সম্পাদক হিসেবে দায়িত্ব পালন করেন। ২০০১ সালের অক্টোবরে তিনি বাংলাদেশ সংবাদ সংস্থার ব্যবস্থাপনা পরিচালক ও প্রধান সম্পাদক পদে নিযুক্ত হন। ২০০৪ সাল থেকে দৈনিক আমার দেশ পত্রিকায় সম্পাদক হিসেবে দায়িত্ব পালন করেন। সাংবাদিকতা পেশার শত ব্যস্ততায় কবিতা, গল্প ও বেশ কিছু প্রবন্ধ লিখেছেন। পরবর্তী সময়ে সমসাময়িক ঘটনার ওপর বাংলা ও ইংরেজি ভাষায় লেখার ওপরই বেশি গুরুত্ব দেন। 
মৃত্যুর আগের ৫ বছর বিডিনিউজ টোয়েন্টিফোর ডটকমের জ্যেষ্ঠ সম্পাদক ছিলেন। বাংলাদেশের এক সময়কার জনপ্রিয় ইংরেজি দৈনিক নিউ নেশনের বার্তা সম্পাদক ছিলেন। কাজ করেছেন টেলিগ্রাফ পত্রিকায়।
আমানুল্লাহ ঢাকা সাংবাদিক ইউনিয়ন এবং ফেডারেল সাংবাদিক ইউনিয়নের দুই বার মহাসচিব নির্বাচিত হন। ঢাকাস্থ জামালপুর সমিতি এবং বৃহত্তর ময়মনসিংহ সাংস্কৃতিক ফোরামের প্রতিষ্ঠাতা সদস্য ছিলেন। প্রাথমিক পর্যায়ে তিনি ছিলেন প্রগতিশীল সাংস্কৃতিক আন্দোলনের সক্রিয় ও একনিষ্ঠ কর্মী। সেই থেকে সাহিত্য-সংস্কৃতির প্রতি তার গভীর অনুরাগ তৈরি হয়। 
আমানুল্লাহ সংবাদপত্র সম্পাদনার পাশাপাশি ১০টি বই লিখেছেন।
আমানুল্লাহ ডায়াবেটিক ও কিডনি জনিত রোগে আক্রান্ত হয়ে ১৬ জানুয়ারি ২০১৯ সালে ঢাকা ইবনে সীনা হাসপাতালে মৃত্যুবরণ করেন।
আজাদ রহমান শাকিল

আজাদ রহমান শাকিল (মাস্টার শাকিল নামে অধিক পরিচিত) হলেন একজন বাংলাদেশী চলচ্চিত্র অভিনেতা। মূলত একজন শিশুশিল্পী হিসেবে তার কর্মজীবন শুরু করেছিলেন। তিনি ১৯৭৮ সালের চলচ্চিত্র "ডুমুরের ফুল" এবং ১৯৮০ সালের চলচ্চিত্র "ডানপিঠে ছেলে"তে শিশুশিল্পী হিসেবে অসাধারণ অভিনয়ের সুবাদে দুইবার শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন।
মদন সরকারি কলেজ

মদন সরকারি কলেজ বাংলাদেশের নেত্রকোণা জেলার একটি সরকারি কলেজ । এই কলেজটি মদন কলেজ নামে পরিচিত।
উচ্চ মাধ্যমিকে মানবিক, বিজ্ঞান ও বাণিজ্য শাখা এবং স্নাতক (পাস) কোর্সে বিএ, বিএসএস, বিএসসি কোর্স চালু আছে।
মদন সরকারি কলেজ ১৯৮৬ সালে প্রতিষ্ঠিত হয়। ২০১৩ সালের ১৪ মে কলেজটি জাতীয়করণ করা হয়।
কেইটলিন দিয়াস

কেইটলিন দিয়াস (জন্ম মে ১১, ১৯৯৯) একজন মার্কিন অভিনেত্রী এবং কণ্ঠশিল্পী। তিনি ডিজনি/পিক্সার চলচ্চিত্র ইনসাইড আউট (২০১৫) এবং "রাইলিজ ফার্স্ট ডেট?" (২০১৫) চলচ্চিত্রে রাইলি চরিত্রে কন্ঠদানের জন্য পরিচিত।
পাঁচ বছর বয়সে কেইটলিন স্কুল ও চার্চের বিভিন্ন অনুষ্ঠানে গান ও অভিনয় করতেন। উত্তর ক্যালিফোর্নিয়ায় জন্মগ্রহণ ও বেড়ে ওঠা কেইটলিন স্থানীয় একজন ট্যালেন্ট এজেন্টের সাথে চুক্তিবদ্ধ হন এবং সাথেসাথে বিজ্ঞাপন ও স্বাধীন চলচ্চিত্রে অভিনয় শুরু করেন৷
রিল গিক গার্লস অনুষ্ঠানের উদ্বোধনী পর্বে তিনি অ্যানিমে, ডক্টর হু, এবং ড্রাগনের প্রতি তার ভালোবাসার কথা জানান। এছাড়াও তিনি পার্কাওয়ার উপভোগ করেন।
জার্সি গুর্ল, ব্লু বাটন, আমেরিকান ক্রাইম এবং ডিফাইনিং মোমেন্টসহ তিনি বেশ কিছু স্বল্পদৈর্ঘ্য চলচ্চিত্রের শ্রেষ্ঠাংশে অভিনয় করেছেন।
২০১৬ সালের ১৩ই মার্চ তিনি "সেরা কন্ঠাভিনয় - তরুণ অভিনেত্রী (১২-২১)" বিভাগে ইয়ং আর্টিস্ট এ্যাওয়ার্ড অর্জন করেন।
কার্পেটিং জুট মিলস লিমিটেড

কার্পেটিং জুট মিলস লিমিটেড বাংলাদেশের যশোর জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।
এই পাটকলটি বাংলাদেশের দক্ষিণাঞ্চলের খুলনা বিভাগের যশোর জেলার অভয়নগর উপজেলার রাজঘাটের নোয়াপাড়া শিল্পাঞ্চলে অবস্থিত।
এই শিল্প প্রতিষ্ঠানটি ১৯৬৩ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ২৩.০৬ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমর্যাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।
এই মিলে রয়েছে ৮৬ সিবিসি ও ৫৭৬ অন্যান্য লুম এবং গড়ে এর মাসিক উৎপাদন ক্ষমতা ২১৪.৭৬ মেট্রিক টন সিবিসি ও ৮৯,৭০ মেট্রিক টন অন্যান্য লুম।
কিয়োটো অ্যানিমেশন স্টুডিও অগ্নিকাণ্ড আক্রমণ

১৮ জুলাই ২০১৯ তারিখ সকালে, জাপানের কিয়োটো অ্যানিমেশনের ১নং অ্যানিমেশন স্টুডিওর ভবনে -এর ঘটনা ঘটে। অগ্নিকাণ্ডের সূত্রপাত ঘটেছিল ৪১ বছর বয়স্ক শিনজি আওবার গ্যাসোলিন ঢালার মাধ্যমে। তাকে পরে পুলিশ গ্রেফতার করে এবং তাকে আহতাবস্থায় হাসপাতালে ভর্তি করা হয়। এই ঘটনায় ৩৪ জন নিহত ও ৩৫ জন আহত হয়েছেন।
বিস্ফোরণের সাহায্যে স্থানীয় সময় সকাল সাড়ে দশটার দিকে অগ্নিকাণ্ডের সূত্রপাত ঘটে। অভিযুক্ত ব্যক্তি স্টুডিও ১ এ প্রবেশ কপ্রে এবং ৪০ লিটার গ্যাসোলিন ঢালে। গ্যাসোলিন দুইটি ২০ লিটারের ক্যানে করে একটি ট্রলির ভিতরে আনা হয়েছিল। আক্রমণ করার পর সে বলে চিৎকার করেছিল। ঐ ব্যক্তি কিছু ব্যক্তির উপরেও গ্যাসোলিন ঢেলেছিল, যা তাদের রাস্তায় জ্বলন্তাবস্থায় দৌড়াতে বাধ্য করেছিল।
অগ্নিকাণ্ডের পর ইমারতের চতুর্থ তলার সিঁড়িত কাছে ১৯ টি লাশ পাওয়া যায়, যারা বাঁচার চেষ্টা করছিল। আক্রমণকারী পালানোর চেষ্টা করলেও তাকে ঐ প্রতিষ্ঠানের এক চাকরিজীবী ধাওয়া করে এবং তাকে ধরে পুলিশে সোপর্দ করা হয়। অনেক অব্যবহৃত ছুরি পাওয়া গিয়েছিল ঘটনাস্থলে।
আগুন বেলা ৩ টা ১৯ এ নিয়ন্ত্রণে আসে। স্থানীয় সময় রাত দশটায় তদন্ত প্রতিবেদনে জানানো হয় যে, ইমারতটির অগ্নি প্রতিরোধী ব্যবস্থা না থাকার দরুন এটি পুরোপুরিভাবে আগুনে ধ্বংসপ্রাপ্ত হয়েছে। এটি দ্বিতীয় বিশ্বযুদ্ধ পরবর্তী জাপানে সবচেয়ে বড় প্রাণহানির ঘটনার একটা ও ২০০১ সালে মিয়োজো ৫৬ ভবনে অগ্নিকাণ্ডের পর সবচেয়ে বড় অগ্নিকাণ্ড।
অগ্নিকাণ্ডের সময় ভবনটির ভিতরে ৭৪ জন ছিল। এই ঘটনায় ৩৪ জন নিহত হন, তন্মধ্যে একজন হাসাপাতালে নেবার পর মারা যান। কিয়োটো পুলিশ জানায় যে, কিছু মানুষের দেহ এমনভাবে পুড়ে গিয়েছে যে তাদের পরিচয় বের করা কষ্টকর।
ঘটনায় ৩৬ জন আহত হলেও হাসপাতালে নেবার পর একজন মারা গেলে আহতের সংখ্যা ৩৫ এ দাঁড়ায়। এদের মাঝে ১০ জন গুরুতর আহত হয়েছেন এবং একজনের দুই পা কাটতে হয়েছে।
শিনজি আওবা, ৪১ বছরের এক ব্যক্তি, এই ঘটনার অভিযুক্ত হিসেবে শনাক্ত হয়েছে। পুলিশের হাতে ধরা পরার পর তাকে আহতাবস্থায় হাসপাতালে ভর্তি করা হয়। সে তার উপন্যাস "চুরি করার প্রতিশোধ" নিতে এই হামলা চালায় বলে জানায়। কিন্তু তার কোনো লেখা কিয়োটে অ্যানিমেশনের কোনো কাজে ব্যবহারের প্রমাণ পাওয়া যায় নি।
আওবা পুরোনো অপরাধী। মানসিক ভারসাম্যহীন এই ব্যক্তি ২০১২ সালে ইবরাকির এক দোকানের মালামাল ছুরি দিয়ে ভয় দেখিয়ে লুট করেছিল ও তাকে সাড়ে তিন বছর জেল খাটতে হয়। স্থানীয়দের ভাষ্য অনুসারে আওবাকে ঘটনা ঘটার আগের দিন ঘটনাস্থলে দেখা গিয়েছিল।
জাপানি প্রধানমন্ত্রী শিনজো আবে ঘটনায় শোক প্রকাশ করেন এবং ঘটনার ভয়াবহতা তাকে বাকরুদ্ধ করেছে। জাপানে থাকা চীনা, ফরাসি, ফিলিপাইনীয় ও বেলজীয় দূতাবাস ঘটনায় শোকপ্রকাশ করে। এছাড়া জাতিসংঘ মহাসচিব আন্তোনিও গুতেরেস, কানাডীয় প্রধানমন্ত্রী জাস্টিন ট্রুডো ও তাইওয়ানীয় রাষ্ট্রপতি সাই ইং-ওয়েন ঘটনায় শোকপ্রকাশ করেন।
কার্তিক ওরাওঁ

কার্তিক ওরাওঁ (জন্মঃ ২৯ অক্টোবর ১৯২৪; গুমলা জেলার, কেরাউণ্ডডা লিট্টাটোলী, ঝাড়খণ্ড , ভারত ) একজন আদিবাসী সংসদ সদস্য ছিলেন। তার বাবা ছিলেন জাইরা ওরাওঁ এবং মা বিরিসি ওরাওঁ। তিনি হিন্দু ক্যালেন্ডারের কার্তিক মাসে জন্মগ্রহণ করেন, যে কারণে তার নাম কার্তিক রাখা হয়।
১৯৪২ সালে গুমলা থেকে উচ্চশিক্ষা সম্পন্ন করার পর তিনি পাটনার বিজ্ঞান কলেজ থেকে ইন্টারমিডিয়েট পরীক্ষায় উত্তীর্ণ হন এবং বিহার কলেজ অব ইঞ্জিনিয়ারিং, পাটনা থেকে ইঞ্জিনিয়ারিং বিভাগে স্নাতক সম্পন্ন করেন। তারপরে, তিনি তার আরও গবেষণা চালিয়ে যান এবং গ্রেট ব্রিটেনের প্রতিষ্ঠান থেকে বেশ কয়েকটি যোগ্যতা অর্জন করেন। তিনি বেশ কয়েকটি সরকারি পদে অধিষ্ঠিত হন এবং বহুবার ভারতের সংসদ সদস্য হিসেবে লোহারদাগার প্রতিনিধিত্ব করেন এবং ভারতে বিমানবন্দর ও যোগাযোগ মন্ত্রীর দায়িত্ব পালন করেন। ৮ ডিসেম্বর ১৯৮২ সালে তিনি নতুন দিল্লিতে মৃত্যুবরণ করেন।
তিনি ভারতের ঝাড়খণ্ড রাজ্যের গুমলা জেলার করৌণ্ডা লিট্টাটুলি নামক গ্রামে জন্মগ্রহণ করেন। তিনি কুরুখ সম্প্রদায়ে জন্মগ্রহণ করেন। তিনি লোকসভার একজন আদিবাসী সংসদ সদস্য ছিলেন। তাঁর পিতার নাম জৈরা ওঁরাও এবং মা বিরসি ওরাওঁ। কার্তিক ওরাওঁ-এর নাম কার্তিক রাখা হয়, কারণ তিনি হিন্দু ক্যালেন্ডার অনুযায়ী কার্তিক মাসে জন্মগ্রহণ করেছিলেন। তিনি পিতামাতার ৪র্থ সন্তান ছিলেন। 
১৯৪২ সালে গুমলা থেকে উচ্চ বিদ্যালয়ের পড়াশোনা শেষ করার পর, তিনি পাটনার সায়েন্স কলেজ থেকে উচ্চমাধ্যমিক পরীক্ষায় উত্তীর্ণ হন এবং বিহার কলেজ অফ ইঞ্জিনিয়ারিং, পাটনা থেকে প্রকৌশলে স্নাতক ডিগ্রি সম্পন্ন করেন। তারপরে, তিনি তার আরও অধ্যয়ন চালিয়ে যান এবং গ্রেট ব্রিটেনের প্রতিষ্ঠান থেকে বেশ কিছু যোগ্যতা অর্জন করেন। তিনি এখন পর্যন্ত কুরুখ সম্প্রদায়ের অন্যতম শিক্ষিত ব্যক্তি হিসাবে বিবেচিত হন এবং বিদেশী শিক্ষার পাশাপাশি তাঁর ওরাওঁ সাদরি (বা কুরুখ ভাষা ) এর প্রশংসা করেন। 
তিনি বেশ কয়েকটি সরকারী পদে অধিষ্ঠিত ছিলেন, এবং বহুবার ভারতের সংসদে লোহারদাগা আসনের প্রতিনিধিত্ব করেছিলেন এবং ভারত সরকারের বিমান পরিবহন ও যোগাযোগ মন্ত্রী হয়েছিলেন। তিনি ১৯৮১ সালের ডিসেম্বরে নয়াদিল্লিতে মৃত্যুবরণ করেন। তিনি লোহারদাগা (লোকসভা কেন্দ্র) থেকে তিনবার লোকসভার সাংসদ ছিলেন এবং কুরুখের জনগণের কাছে একজন জাতীয় বীর হিসেবে পরিচিত ছিলেন। তিনি বাবা কার্তিক সাহেব নামেও পরিচিত ছিলেন। তিনি খ্রিস্টান মিশনারিদের প্রভাবে আদিবাসীদের তাদের মূল ধর্ম থেকে খ্রিস্টান ধর্মে রূপান্তরের বিরোধিতা করতে পরিচিত ছিলেন। 
তার অধীনে অনেক উপজাতি খ্রিস্টধর্ম থেকে সরনা ধর্মে ফিরে আসে। তিনি সরনা থেকে উপজাতীয়দের খ্রিস্টান ধর্মে ধর্মান্তরিত করার কঠর বিরোধী ছিলেন। তাকে 'একক উপজাতি প্রধান'ও বলা হতো। সেই সময়ে গুজব ছড়িয়ে পড়ে যে ভারতের সমস্ত উপজাতিই খ্রিস্টান এবং সেই সময়ে কার্তিক ১৯৬৩ সালে ঝাড়খণ্ড উচ্চ আদালতে মিশনারিদের বিরুদ্ধে উপজাতীয়দের খ্রিস্টান ধর্মে অবৈধ ধর্মান্তরের জন্য ডেভিড মুঞ্জনির বিরুদ্ধে লড়াই করেছিলেন। তিনি অনেক হিন্দু সংগঠনের দ্বারাও সমর্থিত ছিলেন এবং তিনি ১৯৬৪ সালে খ্রিস্টান ধর্ম বেছে নেওয়া আদিবাসীদের তফসিল উপজাতি সংরক্ষণ না দেওয়ার দাবিও করেছিলেন এবং তিনি আদিবাসীদের উপজাতীয় অঞ্চলে মিশনারিদের প্রবেশ এড়াতেও আহ্বান জানান। তিনি বিরসা মুণ্ডার একজন নিষ্ঠাবান অনুসারী হোন।
২০১৯–২০ আয়ারল্যান্ড ক্রিকেট দলের ওয়েস্ট ইন্ডিজ সফর

আয়ারল্যান্ড ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা জানুয়ারি ২০২০-এ অনুষ্ঠিত হয়। ২০১৯ এর সেপ্টেম্বরে ওয়েস্ট ইন্ডিজ ক্রিকেট বোর্ড সফরের সময়সূচী ঘোষণা করে। ২০১৯ এর নভেম্বরে আন্তর্জাতিক ক্রিকেটের সকল সংস্করণের জন্য এন্ড্রু বালবির্নিকে আয়ারল্যান্ড দলের অধিনায়ক নিযুক্ত করা হয়।
প্রথম ওডিআই খেলার পূর্বে আন্তর্জাতিক ক্রিকেট কাউন্সিল (আইসিসি) ঘোষণা করে যে সফরের সবগুলো খেলায় নো-বল শনাক্ত করার জন্য ফ্রন্ট-ফুট মনিটর প্রযুক্তি ব্যবহার করা হবে। তৃতীয় আম্পায়ার ফ্রন্ট-ফুট মনিটর করে, মাঠে থাকা আম্পায়ারের সাথে যোগাযোগ করবে। পদ্ধতিটি ব্যবহৃত হচ্ছে পরীক্ষামূলকভাবে, যদি দেখা যায় খেলার প্রবাহে কোন বাধা তৈরী না হয় তবে পরবর্তীতে ব্যবহারের সিদ্ধান্ত নেয়া হবে। একই পদ্ধতির পরীক্ষামূলক ব্যবহার ২০১৯ এর ডিসেম্বরে ভারত ও ওয়েস্ট ইন্ডিজের মধ্যকার খেলাগুলোতেও করা হয়েছিল।
ওয়েস্ট ইন্ডিজ সিরিজের প্রথম ২টি ওডিআইয়ে জয় লাভ করে সিরিজে লীড তৈরি করে নেয়। সিরিজের তৃতীয় ওডিআইটিও ওয়েস্ট ইন্ডিজ ৫ উইকেটে জিতে ৩-০তে সিরিজ জিতে নেয়। এটি ছিল ২০১৪ সালের আগস্টে বাংলাদেশকে পরাজিত করার পর ওয়েস্ট ইন্ডিজে ঘরের মাঠে প্রথম কোন ওডিআই সিরিজ জয়। প্রথম টি২০আই ম্যাচের জন্য জ্যাকলিন উইলিয়ামসকে তৃতীয় আম্পায়ার নিযুক্ত করা হয়, ফলে প্রথমবারের মতো কোন মহিলা কর্মকর্তা পুরুষদের আন্তর্জাতিক খেলার তৃতীয় আপায়ারের দায়িত্ব পালন করে। টি২০আই সিরিজের ২য় খেলাটি ফলাফল বিহীন সমাপ্ত হলে সিরিজটি ১-১ ফলাফলে ড্র হয়।
২০১৬–১৭ শ্রীলঙ্কা ক্রিকেট দলের দক্ষিণ আফ্রিকা সফর

শ্রীলঙ্কা ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা ডিসেম্বর ২০১৬ থেকে ফেব্রুয়ারি ২০১৭-এ অনুষ্ঠিত হয়।
চাঁচাই রেলওয়ে স্টেশন

চাঁচাই রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। চাঁচাই রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় চাঁচাই এ অবস্থিত। স্টেশনটি চাঁচাই এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৭৫ কি.মি. দূরে স্টেশনটি অবস্থিত।
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। চাঁচাই রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
আদনান (অভিনেতা)

আদনান (মাস্টার আদনান নামেই অধিক পরিচিত) হলেন একজন বাংলাদেশী চলচ্চিত্র অভিনেতা। মূলতঃ তিনি একজন শিশুশিল্পী হিসেবে তার কর্মজীবন শুরু করেছিলেন। ১৯৭৬ সালে "মেঘের অনেক রং" চলচ্চিত্রে শিশু চরিত্রে অসাধারণ অভিনয়ের সুবাদে তিনি শ্রেষ্ঠ শিশু শিল্পী হিসেবে জাতীয় চলচ্চিত্র পুরস্কার লাভ করেন। ১৯৭৬ সালে আদনান ছিলেন শিশু বিভাগে ১ম পুরস্কার বিজয়ী।
ভোঁপুর

ভোঁপুর ভারতের পশ্চিমবঙ্গ রাজ্যের একটি গ্রাম। এটি হুগলি জেলার পাণ্ডুয়া থানার অন্তর্গত একটি মাঝারি আয়তনের গ্রাম। গ্রামটি হাওড়া থেকে ৭১ কিলোমিটার দূরে অবস্থিত।
মনে করা হয়, মাটি বা ভুঁই ফুঁড়ে এখানে শিবলিঙ্গ বেরিয়ে এসেছিলো। তাই এর নাম ভোঁপুর।
গ্রামটি সোদপাড়া, চেতপাড়া, মাঝেরপাড়া, উত্তরপাড়া নিয়ে গঠিত।
২০১১ আদমশুনানি অনুসারে এই গ্রামটির জনসংখ্যা ২৪১০ এখানে গড় স্বাক্ষরতার হার ৬৭.৭৭%।
এই গ্রামটি পদ্মাবতীর ঝাঁপানের জন্য বিখ্যাত।
সুমন (অভিনেতা)

সুমন সাহা (মাস্টার সুমন নামে অধিক পরিচিত) হলেন একজন বাংলাদেশী চলচ্চিত্র অভিনেতা। মূলত একজন শিশুশিল্পী হিসেবে তিনি তার কর্মজীবন শুরু করেছিলেন। ১৯৭৮ সালের অশিক্ষিত চলচ্চিত্রে শিশু চরিত্রে অভিনয়ের সুবাদে তিনি শ্রেষ্ঠ শিশু শিল্পী বিভাগে আজাদ রহমান শাকিলের সাথে যৌথভাবে জাতীয় চলচ্চিত্র পুরস্কার লাভ করেন।
সুমনের পিতার নাম সত্য সাহা এবং মাতার নাম রমলা সাহা। প্রখ্যাত সঙ্গীত পরিচালক ইমন সাহা তার ছোট ভাই।